Obchodná spoločnosť Rekreačné služby mesta Senica, spol. s r.o.

**v y h l a s u j e**

podľa § 281 - § 288 zákona č. 513/1991 Zb. OBCHODNÝ ZÁKONNÍK v znení neskorších predpisov

**Opakovanú**

**Obchodnú verejnú súťaž č. 1/2025** (ďalej aj ako „**opakovaná súťaž**“)

o najvhodnejší návrh na uzavretie Kúpnej zmluvy na predaj nehnuteľného majetku

**PODMIENKY OPAKOVANEJ SÚŤAŽE**

**Vyhlasovateľ opakovanej súťaže**

1. **Názov: Rekreačné služby mesta Senica, spol. s r.o.**

Sídlo: Tehelná 1168/2A, 905 01 Senica

Zastúpený: Mgr. Ľubomír Štvrtecký, konateľ

IČO: 44 525 371

DIČ: 2022735528

IČ DPH: SK 2022735528

Registrácia: Obchodný register Okresného súdu Trnava, oddiel: Sro, vložka č. 23091/T

Telefón: 034/6513833

E-mail: [sprava@rsms.sk](mailto:sprava@rsms.sk)

Bankové spojenie: Tatra banka, a.s.

IBAN: SK66 1100 0000 0029 2378 8157

SWIFT/BIC: TATRSKBX

(ďalej len „**Vyhlasovateľ**“)

**Predmet opakovanej súťaže**

1. Predmetom opakovanej súťaže je predaj **nehnuteľného majetku – pozemkov a stavieb s príslušenstvom** (ďalej spolu len „**Predmetné nehnuteľnosti**“) vo výlučnom vlastníctve Vyhlasovateľa, vedeného v Katastri nehnuteľností na liste vlastníctva (ďalej len „**LV**“) č. 8351, Okres Senica, Obec Senica, Katastrálne územie Senica, v spoluvlastníckom podiele 1/1, a to:

a) **Parcely** registra „C“ evidované na katastrálnej mape:

- parcelné číslo: 2609/2, vo výmere: 4 732 m2, druh pozemku: zastavaná plocha a nádvorie,

- parcelné číslo: 2609/36, vo výmere: 607 m2, druh pozemku: zastavaná plocha a nádvorie,

- parcelné číslo: 2609/37, vo výmere: 314 m2, druh pozemku: zastavaná plocha a nádvorie,

- parcelné číslo: 2609/38, vo výmere: 48 m2, druh pozemku: zastavaná plocha a nádvorie,

- parcelné číslo: 2609/39, vo výmere: 55 m2, druh pozemku: zastavaná plocha a nádvorie,

- parcelné číslo: 2609/40, vo výmere: 69 m2, druh pozemku: zastavaná plocha a nádvorie,

- parcelné číslo: 2609/41, vo výmere: 7 m2, druh pozemku: zastavaná plocha a nádvorie.

b) **Stavby**:

- súpisné číslo: 1152, na pozemku parcelné číslo: 2609/40, 2609/39, popis stavby: Sklad,

- súpisné číslo: 1152, na pozemku parcelné číslo: 2609/36, popis stavby: Administratívna budova,

- súpisné číslo: 1152, na pozemku parcelné číslo: 2609/37, popis stavby: Garáže,

- súpisné číslo: 1152, na pozemku parcelné číslo: 2609/38, popis stavby: Dielňa.

2. Súčasťou nehnuteľného majetku, uvedeného v bode 1. tohto Článku, je aj príslušenstvo, a to: **drobné stavby, ploty a vonkajšie úpravy.**

**Kúpna cena**

1. Kúpna cena za Predmetné nehnuteľnosti bude vo výške navrhnutej úspešným účastníkom súťaže (ďalej aj ako „**Kupujúci**“) v zmysle najvhodnejšieho návrhu na uzavretie Kúpnej zmluvy.

2. Minimálna kúpna cena, za ktorú sa Predmetné nehnuteľnosti ponúkajú, je stanovená vo výške **298 410,00 EUR bez DPH (**slovom: dvestodeväťdesiatosemtisícštyristodesať eur). Všeobecná hodnota Predmetných nehnuteľností je stanovená v Znaleckom posudku číslo 56/2025, vypracovaným znalcom Ing. Jaroslavom Kucbelom dňa 02.06.2025, v celkovej výške 343 000,00 EUR (slovom: tristoštyridsaťtritisíc eur).

3. Kupujúci bude povinný uhradiť kúpnu cenu v lehote 30 (slovom: tridsať) dní od nadobudnutia účinnosti Kúpnej zmluvy.

**Časový plán opakovanej súťaže**

1. Vyhlásenie a začiatok opakovanej súťaže: **07.10.2025**

2. Ukončenie predkladania návrhov opakovanej súťaže: **20.11.2025 do 12.00 hod.**

3. Otváranie obálok a vyhodnotenie návrhov opakovanej súťaže: **26.11.2025 o 15.00 hod.**

4. Oboznámenie úspešného účastníka s výsledkom súťaže do 5 (slovom: piatich) dní od vyhodnotenia opakovanej súťaže.

5. Uzatvorenie Kúpnej zmluvy s úspešným účastníkom súťaže do 60 (slovom: šesťdesiat) dní od vyhodnotenia opakovanej súťaže.

**Podmienky opakovanej súťaže**

1. Opakovaná súťaž sa začína dňom jej zverejnenia na internetovej stránke Vyhlasovateľa – [**www.rsms.sk**](http://www.rsms.sk)**.**

2. Predmetné nehnuteľnosti budú k dispozícii na obhliadku po telefonickom dohovore na telefónnom čísle 0917 123 602.

3. Zásady obsahu Kúpnej zmluvy, na ktorých Vyhlasovateľ trvá:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_KÚPNA ZMLUVA**

uzavretá podľa § 588 a nasl. zákona č. 40/1964 Zb. Občiansky zákonník

(ďalej len „**Občiansky zákonník**“)

(ďalej ako „**Zmluva**“)

uzavretá medzi:

**Predávajúci:**

Názov: **Rekreačné služby mesta Senica, spol. s r.o.**

Sídlo: Tehelná 1168/2A, 905 01 Senica

IČO: 44 525 371

Zápis: Obchodný register Okresného súdu Trnava, Oddiel: Sro, Vložka č. 23091/T

DIČ: 2022735528

IČ DPH: SK 2022735528

Bankové spojenie: Tatra banka, a.s.

IBAN: SK66 1100 0000 0029 2378 8157

SWIFT kód: TATRSKBX

E-mail: sprava@rsms.sk

Zastúpený: Mgr. Ľubomír Štvrtecký, konateľ

(ďalej len „**Predávajúci**“)

a

**Kupujúci: Kupujúci: Kupujúci:**

(ak je právnická osoba) (ak je fyzická osoba) (ak je fyzická osoba – podnikateľ)

Názov: **[●]** Meno a priezvisko: **[●]** Názov: **[●]**

Sídlo: [●] Trvalý pobyt: **[●]** Sídlo: **[●]**

IČO: [●] Dátum narodenia: **[●]** IČO: **[●]**

Zápis v: [●] Rodné číslo: [●] Zápis v: **[●]**

DIČ: [●] Štátna príslušnosť: **[●]** DIČ: **[●]**

IČ DPH: [●] E-mail: **[●]** IČ DPH: **[●]**

E-mail: [●] E-mail: **[●]**

Zastúpený: [●] Zastúpený: **[●]**

(ďalej len „**Kupujúci**“)

(ďalej Predávajúci a Kupujúci spolu aj ako „**Zmluvné strany**“)

**Preambula**

Predávajúci vyhlásil podľa ust. § 281 a nasl. zákona č. 513/1991 Zb. Obchodný zákonník obchodnú verejnú súťaž, v ktorej najvhodnejší návrh v súlade s podmienkami obchodnej verejnej súťaže predložil Kupujúci a tento Predávajúci prijal, na základe čoho uzavierajú túto Zmluvu.

Zmluvné strany súhlasne vyhlasujú a svojimi podpismi potvrdzujú, že sú plne spôsobilé na právne úkony a dobrovoľne, bez nátlaku, uzatvárajú túto Zmluvu, tohto obsahu a za nasledovných podmienok:

**Článok I**

**Úvodné ustanovenia**

* 1. Predávajúci je výlučným vlastníkom nehnuteľností, zapísaných na liste vlastníctva č. 8351 vedenom Okresným úradom Senica, pre Okres: Senica, Obec: Senica, Katastrálne územie: Senica, a to:

1. pozemok, parcela reg. „C“ parc. č. 2609/2, druh pozemku: Zastavaná plocha a nádvorie o výmere 4 732 m2;
2. pozemok, parcela reg. „C“ parc. č. 2609/36, druh pozemku: Zastavaná plocha a nádvorie o výmere 607 m2;
3. pozemok, parcela reg. „C“ parc. č. 2609/37, druh pozemku: Zastavaná plocha a nádvorie o výmere 314 m2;
4. pozemok, parcela reg. „C“ parc. č. 2609/38, druh pozemku: Zastavaná plocha a nádvorie o výmere 48 m2;
5. pozemok, parcela reg. „C“ parc. č. 2609/39, druh pozemku: Zastavaná plocha a nádvorie o výmere 55 m2;
6. pozemok, parcela reg. „C“ parc. č. 2609/40, druh pozemku: Zastavaná plocha a nádvorie o výmere 69 m2;
7. pozemok, parcela reg. „C“ parc. č. 2609/41, druh pozemku: Zastavaná plocha a nádvorie o výmere 7 m2;
8. stavba so súp. č. 1152, druh stavby: Iná budova, popis stavby: Sklad, postavená na pozemku parc. č. 2609/39, 2609/40;
9. stavba so súp. č. 1152, druh stavby: Administratívna budova, popis stavby: Admin. budova, postavená na pozemku parc. č. 2609/36;
10. stavba so súp. č. 1152, druh stavby: Iná budova, popis stavby: Garáže, postavená na pozemku parc. č. 2609/37;
11. stavba so súp. č. 1152, druh stavby: Iná budova, popis stavby: Dielňa, postavená na pozemku parc. č. 2609/38;

(spoločne ďalej len „**Predmet prevodu**“ alebo „**Nehnuteľnosti**“)

* 1. Kupujúci berie na vedomie, že na Nehnuteľnostiach sa v súčasnosti nenachádza žiadne záložné právo ani vecné bremeno.

**Článok II**

**Predmet Kúpnej zmluvy**

* 1. Predávajúci touto Zmluvou prevádza zo svojho výlučného vlastníctva vlastnícke právo k Nehnuteľnostiam špecifikovaným v Článku I bode 1.1 tejto Kúpnej zmluvy na Kupujúceho. Kupujúci predmetné Nehnuteľnosti od Predávajúceho kupuje do svojho výlučného vlastníctva, v podiele 1/1 k celku, a zaväzujú sa za ne uhradiť Predávajúcemu kúpnu cenu v celkovej výške a spôsobom uvedeným v Článku III tejto Zmluvy.
  2. Predávajúci predáva a prenecháva Predmet prevodu Kupujúcemu ako stojí a leží.

**Článok III**

**Kúpna cena a platobné podmienky**

* 1. Zmluvné strany sa dohodli, že Predávajúci predáva Nehnuteľnosti uvedené v Článku I. bod 1.1 tejto Zmluvy za dohodnutú kúpnu cenu v celkovej výške [●],- € (slovom: [●] eur) (ďalej len „**Kúpna cena**“).
  2. Zmluvné strany sa dohodli, že Kupujúci uhradí Predávajúcemu Kúpnu cenu vo výške uvedenej v bode 3.1 tohto Článku Zmluvy najneskôr do tridsiatich (30) kalendárnych dní odo dňa nadobudnutia účinnosti tejto Zmluvy a to bezhotovostným prevodom na účet Predávajúceho uvedený v záhlaví tejto Zmluvy.
  3. Kúpna cena podľa bodu 3.1 tohto Článku Zmluvy sa považuje Kupujúcim za uhradenú jej pripísaním na účet Predávajúceho uvedený v záhlaví Zmluvy.

**Článok IV**

**Ostatné ustanovenia**

* 1. Predávajúci vyhlasuje, že neexistujú žiadne obmedzenia a právne povinnosti týkajúce sa prevádzaných Nehnuteľností okrem tých, ktoré sú uvedené v tejto Zmluve, a ktoré by prevod podľa tejto Zmluvy obmedzovali, prípadne ho nedovoľovali.
  2. Predávajúci vyhlasuje, že nie je v úpadku (v zmysle zákona o konkurze a reštrukturalizácii) a že prevádzané Nehnuteľnosti nie sú dotknuté reštitučnými nárokmi tretích osôb alebo predmetom súdnych (vrátane rozhodcovských), exekučných, daňových alebo iných konaní, ktoré by mohli mať vplyv na vlastníctvo prevádzaných Nehnuteľností alebo by mohli založiť akékoľvek nároky tretích osôb voči Kupujúcemu a nemá ani vedomosť o tom, že by hrozil vznik akéhokoľvek sporu či konania, ktoré by mohlo spochybniť alebo obmedziť ich alebo Kupujúceho budúce vlastnícke právo k Nehnuteľnostiam.
  3. Predávajúci vyhlasuje, že jeho právo nakladať s prevádzanými Nehnuteľnosťami nie je obmedzené žiadnym zmluvným vzťahom ani dohodou s treťou osobou ani jednostranným vyhlásením, či už v písomnej alebo v ústnej forme, ktoré by mohli ovplyvniť budúce vlastníctvo, držbu alebo užívanie Nehnuteľností Kupujúcim, prevod vlastníckeho práva podľa tejto Zmluvy alebo by mohli iným spôsobom nepriaznivo ovplyvniť splnenie účelu tejto Zmluvy.
  4. Predávajúci vyhlasuje, že ku dňu podpisu tejto Zmluvy neexistujú žiadne nevybavené úradné ani iné nariadenia alebo rozhodnutia týkajúce sa prevádzaných Nehnuteľností, z ktorých by pre Kupujúceho mohli vyplynúť finančné alebo iné záväzky, neexistujú daňové alebo iné nedoplatky, týkajúce sa prevádzaných Nehnuteľností, pričom Predávajúci ručí za to, že nevzniknú z tohto titulu žiadne finančné nároky voči Kupujúcemu ani po povolení vkladu vlastníckeho práva podľa tejto Zmluvy.
  5. Predávajúci vyhlasuje Kupujúcemu, že ku dňu podpísania tejto Zmluvy neuzavrel a do prevodu vlastníckeho práva na Kupujúceho ani neuzavrie žiadnu inú kúpnu, darovaciu, záložnú alebo akúkoľvek inú zmluvu zakladajúcu práva tretích osôb k prevádzaným Nehnuteľnostiam a nepodali ani nepodajú akýkoľvek návrh na povolenie vkladu vlastníckeho alebo iného práva k prevádzaným Nehnuteľnostiam v prospech tretej osoby, okrem v tejto Zmluve uvedených. Predávajúci zároveň vyhlasuje, že Nehnuteľnosti ani ich nijaká časť alebo príslušenstvo (ktoré je predmetom prevodu) nie sú a neboli Predávajúcim vložené do základného imania obchodnej spoločnosti alebo družstva alebo inej právnickej osoby. Predávajúci zároveň vyhlasuje, že nepodpísal v súvislosti s Nehnuteľnosťami ako povinná osoba žiadnu notársku zápisnicu podľa § 45 ods. 2 písm. c) zákona č. 233/1995 Z. z. o súdnych exekútoroch a exekučnej činnosti v znení neskorších predpisov. Predávajúci vyhlasuje, že neudelil žiadne splnomocnenie ani mandát tretej osobe k akémukoľvek nakladaniu s Nehnuteľnosťami, a že uzavretím tejto Zmluvy nedošlo, ani nedôjde k porušeniu žiadneho právneho predpisu, rozhodnutia, príkazu súdneho, správneho alebo iného orgánu.
  6. Ak sa po podpísaní tejto Zmluvy preukážu skutočnosti potvrdzujúce opak vyhlásení podľa Článku IV bodov 4.1. až 4.5. tejto Zmluvy, Predávajúci sa zaväzuje, že tieto skutočnosti odstráni bez zbytočného odkladu na svoje náklady. V prípade neodstrániteľnosti takýchto skutočností alebo ich neodstránenia najneskôr do 80 dní odo dňa ich oznámenia (táto lehota môže byť prípadne predĺžená dohodou Zmluvných strán vzhľadom na rozsah vady) Predávajúcemu, má Kupujúci právo podľa § 48 Občianskeho zákonníka na odstúpenie od Zmluvy. Ustanovenia Článku V tejto Zmluvy upravujúce odstúpenie od Zmluvy sa na tento prípad vzťahujú primerane.
  7. Kupujúci vyhlasuje, že stav prevádzaných Nehnuteľností je mu známy z vykonanej obhliadky na mieste samom tak, ako je voľne viditeľný a Nehnuteľnosti v takomto stave kupuje.
  8. Kupujúci vyhlasuje, že si nevymienil žiadne zvláštne/osobitné vlastnosti predmetu prevodu a v stave ako stojí a leží predmet prevodu preberá a kupuje.
  9. Kupujúci vyhlasuje, že nie je v úpadku (v zmysle zákona o konkurze a reštrukturalizácii), že voči nemu nebol zamietnutý návrh na vyhlásenie konkurzu pre nedostatok majetku a nie je ani v likvidácii a že má dostatok finančných prostriedkov na úhradu Kúpnej ceny riadne a včas.
  10. Ak sa po podpísaní tejto Zmluvy preukážu skutočnosti potvrdzujúce opak vyhlásení podľa Článku IV bodu 4.9. tejto Zmluvy, má Predávajúci právo podľa § 48 Občianskeho zákonníka na odstúpenie od Zmluvy. Ustanovenia Článku V tejto Zmluvy upravujúce odstúpenie od Zmluvy sa na tento prípad vzťahujú primerane.
  11. Zmluvné strany sa dohodli, že Nehnuteľnosti budú, v prípade, ak Kupujúci uhradí Predávajúcemu Kúpnu cenu vo výške špecifikovanej v Článku III bode 3.1 tejto Zmluvy, odovzdané najneskôr do 30 dní odo dňa povolenia vkladu vlastníckeho práva podľa tejto Zmluvy. Uvedenú lehotu je možné primerane predĺžiť, ak nastanú objektívne skutočnosti, ktoré žiadna zo Zmluvných strán nezavinila a to len na nevyhnutný čas, počas ktorého je možné tieto okolnosti pri vynaložení odbornej starostlivosti odstrániť.
  12. Zmluvné strany sa dohodli, že nebezpečenstvo náhodnej skazy a náhodného zhoršenia Nehnuteľností, vrátane prípadných úžitkov prechádza na Kupujúceho dňom odovzdania Nehnuteľností.

**Článok V**

**Ďalšie dojednania**

* 1. Kupujúci má právo od tejto Zmluvy písomne odstúpiť, ak na liste vlastníctva, na ktorom budú Nehnuteľnosti evidované, bude v deň povolenia vkladu vlastníckeho práva k Nehnuteľnostiam v prospech Kupujúceho zapísaná akákoľvek iná ťarcha okrem tiarch v tejto Zmluve uvedených, alebo akákoľvek obmedzujúca poznámka, ďalej iné zápisy v časti Poznámky alebo v časti Iné údaje, z ktorých by vyplývalo alebo mohlo v budúcnosti vyplývať obmedzenie vlastníckeho práva Kupujúceho alebo vlastníckeho práva k Nehnuteľnostiam vo všeobecnosti.
  2. Predávajúci má právo od tejto Zmluvy písomne odstúpiť, ak sa Kupujúci dostane do omeškania so zaplatením Kúpnej ceny, t.j. Kupujúci neuhradí Predávajúcemu Kúpnu zmluvu riadne a včas, a teda vo výške podľa Článku III bodu 3.1 a v lehote podľa Článku III bodu 3.2 tejto Zmluvy.
  3. Ktorákoľvek Zmluvná strana má možnosť odstúpiť od tejto Zmluvy, ak príslušný Okresný úrad právoplatne rozhodne o zamietnutí návrhu na vklad vlastníckeho práva podľa tejto Zmluvy a ak sa príčina zamietnutia nedá odstrániť do 20 dní, od doručenia oznámenia o zamietnutí návrhu alebo ak druhá Zmluvná strana v rozpore s touto Zmluvou odmieta Nehnuteľnosti odovzdať/prevziať a podpísať preberací protokol. Právo odstúpiť od Zmluvy však nemá tá Zmluvná strana, ktorá svojím konaním, resp. nekonaním zapríčinila vydanie takéhoto rozhodnutia.
  4. Odstúpením od Zmluvy podľa tohto Článku sa táto Zmluva od začiatku zrušuje a Zmluvné strany sú si povinné navzájom vrátiť všetko, čo na jej základe prijali, a to do 10 dní odo dňa účinného odstúpenia. Kupujúci je zároveň povinný zabezpečiť výmaz akýchkoľvek prípadných tiarch, ktoré prípadne zriadil na Nehnuteľnostiach, a to bez zbytočného odkladu po zrušení tejto Zmluvy. Odstúpenie od tejto Zmluvy je účinné dňom doručenia písomného oznámenia odstúpenia od Zmluvy druhej Zmluvnej strane. Odstúpením od Zmluvy nie je dotknuté právo na náhradu škody spôsobené porušením povinnosti Zmluvných strán v zmysle tejto Zmluvy.

**Článok VI**

**Nadobudnutie vlastníctva**

* 1. Zmluvné strany berú na vedomie, že Kupujúci nadobudne vlastnícke právo k prevádzaným Nehnuteľnostiam podľa tejto Zmluvy dňom vydania právoplatného rozhodnutia o povolení vkladu vlastníckeho práva príslušným Okresným úradom v prospech Kupujúceho.
  2. Návrh na vklad vlastníckeho práva podľa tejto Zmluvy podá do desiatich (10) pracovných dní odo dňa úplného zaplatenia Kúpnej ceny podľa Článku III bodu 3.2 tejto Zmluvy Predávajúci.
  3. Zmluvné strany sa zároveň dohodli, že správny poplatok spojený s návrhom na vklad vlastníckeho práva k prevádzaným Nehnuteľnostiam uhradí v celom rozsahu Kupujúci. Poplatky súvisiace s overením podpisov na tejto Zmluve uhradí Predávajúci.
  4. Zmluvné strany sa navzájom zaväzujú, že si poskytnú všetky potrebné doklady a súčinnosť potrebnú pre konanie na príslušnom Okresnom úrade za účelom nadobudnutia vlastníckeho práva k Nehnuteľnostiam podľa tejto Zmluvy Kupujúcim. Za tým účelom sa zároveň zaväzujú podľa požiadaviek tohto úradu uzavrieť bez zbytočného odkladu akékoľvek potrebné dodatky k tejto Zmluve. V prípade, že príslušný Okresný úrad z akéhokoľvek dôvodu zastaví, preruší alebo nepovolí vklad vlastníckeho práva v prospech Kupujúceho k Nehnuteľnostiam podľa tejto Zmluvy, Zmluvné strany sú povinné bez zbytočného odkladu po doručení takéhoto rozhodnutia príslušného Okresného úradu vykonať všetky nevyhnutné nápravné kroky tak, aby príslušný Okresný úrad mohol rozhodnúť o povolení vkladu vlastníckeho práva k Nehnuteľnostiam v prospech Kupujúceho tak, ako bol touto Zmluvou zamýšľaný.
  5. **Kupujúci svojím podpisom splnomocňuje Predávajúceho na zastupovanie v katastrálnom konaní** o vklade podľa tejto Zmluvy, resp. návrhu na vkladdo katastra nehnuteľností, ako aj na podpis dodatkov k tejto Zmluve v jeho mene, vyhotovených na opravu chýb a iných nesprávností obsiahnutých v tejto zmluve, najmä zrejmých chýb v písaní, počítaní a tiež na doplnenie údajov, pokiaľ sú tieto potrebné na účely konania pred príslušným Okresným úradom, štátnymi orgánmi, orgánmi samosprávy a inými osobami vo veciach súvisiacich s vkladom vlastníckeho práva podľa tejto Zmluvy do katastra nehnuteľností a ktorými sa v podstatných náležitostiach nemení obsah Zmluvy. Kupujúci ako splnomocniteľ súhlasí, aby si Predávajúci ako splnomocnený v prípade potreby ustanovil za seba zástupcu. Predávajúci ako splnomocnený vyhlasuje, že svojím podpisom udelené splnomocnenie prijíma**.**

**Článok VII**

**Záverečné ustanovenia**

* 1. Zmluvné strany si dávajú navzájom, ako i osobe, ktorá Zmluvu spísala, súhlas so spracovaním ich osobných údajov uvedených v tejto Zmluve v zmysle zákona č. 18/2018 Z. z. o ochrane osobných údajov v znení neskorších predpisov, a to na účely spísania tejto Zmluvy, jej evidovania a archivovania, jej predloženia príslušným orgánom a organizáciám, ktoré budú o nej a na jej základe rozhodovať alebo overovať jej údaje. Súhlas je vyjadrený podpismi Zmluvných strán na tejto Zmluve.
  2. Táto Zmluva nadobúda platnosť dňom jej podpísania oprávnenými zástupcami Zmluvných strán a účinnosť dňom nasledujúcim po dni jej zverejnenia v zmysle Občianskeho zákonníka v spojení so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**Zákon o slobode informácií**").
  3. Táto Zmluva je uzavretá podľa právneho poriadku Slovenskej republiky. Právne vzťahy v nej neupravené sa riadia príslušnými ustanoveniami Občianskeho zákonníka.
  4. Zmluvné strany sa dohodli, že všetky písomné prejavy (vrátane právnych úkonov) budú doručované na adresy Zmluvných strán, ktoré sú uvedené v záhlaví tejto Zmluvy, pokiaľ Zmluvná strana písomne neoznámi druhej Zmluvnej strane inú adresu. Zmluvné strany sa dohodli, že akékoľvek písomnosti sa považujú za doručené Zmluvnej strane v prípade emailu momentom doručenia emailu do schránky adresáta a v prípade doručovanie osobne alebo prepravcom poštových zásielok momentom doručenia zásielky adresátovi alebo odmietnutím prevziať zásielku adresátom alebo desiatym dňom odo dňa uloženia zásielky u doručovateľa alebo vrátením zásielky ako nedoručiteľnej podľa toho, ktorý moment z vyššie uvedených nastane ako prvý.
  5. Ak sa preukáže, že niektoré z ustanovení tejto Zmluvy (alebo jeho časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení Zmluvy (alebo zostávajúcej časti dotknutého ustanovenia), alebo samotnej Zmluvy. V takomto prípade sa obe Zmluvné strany zaväzujú bez zbytočného odkladu nahradiť takéto ustanovenie (jeho časť) novým tak, aby bol zachovaný účel sledovaný uzavretím Zmluvy a dotknutým ustanovením.
  6. Táto Zmluva je vyhotovená v štyroch (4) vyhotoveniach s platnosťou originálu, pričom každá Zmluvná strana obdrží jedno (1) vyhotovenie a dve (2) budú tvoriť prílohu návrhu na vklad vlastníckeho práva podľa tejto Zmluvy.
  7. Zmluvné strany vyhlasujú, že prejavy vôle obsiahnuté v tejto Zmluve urobili slobodne a vážne, po náležitom uvážení, pričom nekonali pod vplyvom omylu alebo tiesne, za nápadne nevýhodných podmienok alebo pod nátlakom fyzickým či bezprávnej vyhrážky zo strany druhého zmluvného účastníka alebo iných osôb. Pretože si text Zmluvy pred podpisom prečítali a jeho zmyslu plne a dobre porozumeli, na znak súhlasu s obsahom Zmluvy sa podpisujú.

4. Obsahom súťažného návrhu sú:

a) Cenová ponuka, ktorá je súčasťou týchto podmienok súťaže ako Príloha č. 1, doplnená o chýbajúce údaje,

b) Čestné vyhlásenie, ktoré je súčasťou týchto podmienok súťaže ako Príloha č. 2, doplnené o chýbajúce údaje,

5. Súťažný návrh (ďalej len „**návrh**“) v listinnej podobe sú navrhovatelia povinní doručiť osobne, prostredníctvom pošty alebo kuriéra na adresu Vyhlasovateľa:

**Rekreačné služby mesta Senica, spol. s r.o.**

**Tehelná 1168/2A**

**905 01 Senica**

v zalepenej obálke s viditeľným označeným textom:

„**Opakovaná obchodná verejná súťaž – NEOTVÁRAŤ**“

6. Vyhlasovateľ označí došlé návrhy dátumom, hodinou doručenia a podpisom zodpovednej osoby.

7. Navrhovateľ môže predložiť do súťaže najviac jeden (1) návrh. Ak podá navrhovateľ viac návrhov, budú všetky jeho návrhy zo súťaže vylúčené.

8. Do vyhodnocovania súťaže budú zaradené len tie návrhy, ktoré budú Vyhlasovateľovi doručené najneskôr do 20.11.2025 do 12.00 hod.

9. Vyhodnotenie súťaže bude realizované členmi hodnotiacej komisie pri otváraní obálok.

10. Vyhlasovateľ písomne oboznámi navrhovateľov, ktorí v súťaži neuspeli, s výsledkom súťaže, ako aj s prípadným vylúčením ich návrhu zo súťaže, do 10 (slovom: desiatich) dní od vyhodnotenia súťaže.

11. Vyhlasovateľ súťaže si vyhradzuje právo:

- odmietnuť všetky predložené návrhy a ukončiť súťaž bez výberu návrhu,

- kedykoľvek, a to aj bez uvedenia dôvodu, súťaž zrušiť, prípadne zmeniť jej podmienky.

O zrušení prípadne zmene podmienok súťaže budú navrhovatelia, ktorí podali návrhy, informovaní písomne. Zrušenie ako aj zmeny podmienok súťaže budú uverejnené na webovej stránke Vyhlasovateľa – [**www.rsms.sk**](http://www.rsms.sk),

- pri formálnych nedostatkoch návrhu, ktoré nemenia jeho obsah, vyzvať navrhovateľa na doplnenie alebo vykonanie opravy.

12. Návrh na vklad vlastníckeho práva k Predmetným nehnuteľnostiam do Katastra nehnuteľností podá Vyhlasovateľ. Vyhlasovateľ je povinný podať takýto návrh na vklad najneskôr do desiatich (10) pracovných dní odo dňa úhrady celej kúpnej ceny.

13. Náklady spojené s podaním návrhu na vklad vlastníckeho práva k Predmetným nehnuteľnostiam v prospech Kupujúceho do príslušného Katastra nehnuteľností znáša Kupujúci.

14. Do súťaže nemožno zahrnúť návrh, ktorý sa predložil po lehote určenej v podmienkach súťaže.

15. V prípade zistenia nepravdivých údajov v doručenom návrhu bude dotknutý navrhovateľ zo súťaže vylúčený a nebude jeho návrh hodnotený.

16. Navrhovatelia nemajú nárok na náhradu nákladov spojených s ich účasťou v súťaži.

17. Nárok na úhradu nákladov spojených s účasťou v súťaži nevzniká ani navrhovateľovi ktorý v súťaži zvíťazil.

**Doplnenie, zmena a odvolanie návrhu**

1. Navrhovateľ môže predložený návrh dodatočne doplniť, zmeniť alebo vziať späť do uplynutia lehoty na predloženie návrhov uvedenej v Článku IV. bode 2.

2. Doplnený, zmenený alebo inak upravený návrh je potrebné predložiť najneskôr v posledný deň lehoty určenej na predkladanie návrhov podľa Článku IV. bodu 2.

**Kritériá na hodnotenie návrhov**

1. Jediným kritériom hodnotenia predložených návrhov je najvyššia navrhnutá cena za Predmetné nehnuteľnosti bez DPH, pričom táto navrhnutá cena nesmie byť nižšia ako minimálna cena vo výške **298 410,00 EUR bez DPH**.

2. Na otváranie obálok a vyhodnotenie súťaže bude menovaná hodnotiaca komisia. Členovia hodnotiacej komisie sú povinní zachovávať mlčanlivosť o skutočnostiach, o ktorých sa dozvedeli pri výkone svojej funkcie.

3. Vyhodnocovanie súťažných návrhov hodnotiacou komisiou je neverejné.

4. Pri otváraní obálok a hodnotení návrhov postupuje hodnotiaca komisia nasledovne:

a) otvára obálky v poradí, v akom boli doručené,

b) po otvorení každej obálky skontroluje splnenie všetkých podmienok súťaže,

c) v prípade zistenia nedostatkov súťažný návrh vylúči,

d) vyhodnotí predložené návrhy, pričom berie do úvahy navrhnutú cenu bez DPH.

5. Pri rovnosti návrhov kúpnej ceny u viacerých účastníkov rozhodne o víťaznej ponuke skorší termín podania návrhu.

6. Súťaž je platná, ak sa na nej zúčastní najmenej jeden (1) účastník, ktorý splnil podmienky vyhlásenej súťaže.

**Odovzdanie Predmetných nehnuteľností**

1. Predmetné nehnuteľnosti budú Kupujúcemu odovzdané najneskôr do 10 (slovom: desiatich) dní po doručení oznámenia Okresného úradu Senica, Katastrálneho odboru o povolení vkladu vlastníckeho práva v prospech Kupujúceho.

V Senici dňa 07.10.2025

----------------------------------------------------

**Mgr. Ľubomír Štvrtecký**

Rekreačné služby mesta Senica, spol. s r.o.

konateľ

**Prílohy**

Príloha č. 1 Cenová ponuka

Príloha č. 2 Čestné vyhlásenie